
COMPETITIO  AD  AGGREGATIONEM 

JIJSSD  REGIS  OPTIMI,  ET  EX  MANDATO  SUMMI  REGIiE 
UNIVERSITATIS  MAGISTRI,  INSTITUTA  ANNO  M.  DCCC.  XXIII. 


DE  TUNIC.E  VAGINALIS  TESTICULI  HYDROCELE. 

Hydrocele  ( horumce  vocabulorum,  u&op  et  xyfXvi , synthesi ) qualem- 
cumque  sit  tumorem  aquam  continentem  in  genere  significat;  etsi  hy- 
drocele in  scroto  liquidam  congeriem  usitatum  sit  intelligere. 

Plures  sunt  hydrocelium  species,  inter  se  quam  maxime  distantes; 
sin  minus  hocce  nomine  collectiones  humorum  in  diversis  partibus  in 
scroto  contentis  effectas  vulgo  designantur.  Scilicet,  primo,  serositatis  in- 
filtratio  per  telam  cellularem  testiculi  involucris  intermixtam;  ea  est 
hydrocele  ex  infiltratione , seu  scroti  oedema.  Secundo  , hydrocele  in  va- 
sorum testium  funiculo  effecta;  sive  in  areolas  textus  cellularis  multiplices 
humor  perfusus , aut  in  unum  collectus  sit : hinc  hydrocele  diffusa , inde 
hydrocele  enkystata  funiculi  constituuntur.  Tertio,  in  ramicis  locula  non 
reducta,  cujusque  orificium  bracherio  constringente  obliteratum  est, 
serositatis  effusio.  Quarto,  hydrocele  tum  in  darios , tum  in  tunica  testium 
albuginea,  tum  in  ipsa  testiculorum  substantia  profusa.  Quinto,  prae 
caeteris  frequentissima  ea  est  tunicce  vaginalis  testiculi  hydrocele  , de  qua 
acturus,  caeterarum  summa  persequemus.  Sexto,  denique,  varietas  pre- 
cedentis  hydrocele  congenita  dicta  est. 

De  tunicce  vaginalis  testiculi  hydrocele. 

Caus.e.  Vaginalis  testiculi  tunica  non  aliter  quam  membranae  seres- 
centes singulae  sacculum  absque  apertura  intus  undique  sibi  contiguum 
constituit ; illius  ad  internam  superficiem  cavum  hunc  lubrificaturus  sub' 

tilis  halitus  indesinenter  per  vasorum  parietes  exsudatus  expanditur;  vix- 
que  in  liquidum  densatus  attractione  capillari  vasorum  laterum  statim 
arripitur,  atque  in  venulis,  in  lymphaticorum  radicibus,  et  in  arteriolis 
evehitur;  ita  ut,  in  statu  naturali  intra  tunicam  vaginalem  aliquid  li- 
quoris nusquam  reperiatur.  Sed  si  causa  qualibet  sequalibratio  inter 
exhalationem  et  absorptionem,  aut  melius  inter  transsudationem  et  irnbi- 
bitionem,  fuerit  destructa,  si,  exempli  gratia,  quaedam  inflammatio  in 
tunica  vaginali  accensa,  et  quodam  effectu  haud  explanatu  difficili,  exha- 
lationem auget  absorptionemque  extenuat,  si  adversa  directione  nervi, 
contrarioque  cursu  officiis  suis,  inflammationem  nec  ne  provocantes,  fun- 
guntur, hasque  supra  dictas  functiones  modificant,  si  venarum  funiculi, 
varices  (varicocele)  sanguinis,  quod  frequenter  accidit,  reditui  nocet, 
absorptionemque  praestat  difficiliorem  , repente  serositas  in  tunica  va- 
ginali concurrit,  ejus  cavitatem  distendit , "sicque  formatur  tunicae  vagi- 
nalis testiculi  hydrocele. 

Jam  jam  hanc  liydrocclis  causam  testium  venarum  varices,  scilicet 
annotaverat  cl.  Ruysch  ; sed  etiam  hodiernis  effugisse  videtur  : nullam  enim 
vero  in  recentioribus  editis  operibus  mentionem  habitam  fuisse  reperio- 
Cl.  Pott,  dum  funiculi  varices  frequentissime  in  hydrocele  afflictis  reperiri 
fatetur,  addit,  se  non  intelligere  posse  quibus  modis  varicoceles  hydroce- 
len gignere  queat,  eamque  vasorum  laesionem  effectum,  potius  quam 
affectionis  caudam  reputat. 

Nunc  de  absorptione  venosa  clarorumlluisch,  Boerhaave,  Meckel,  Swam- 
merdam,  opiniones  novo  decore  vigent;  nunc  experimenta  cl.  nostro  Ma- 
gendie  , in  vivis  incoepta,  vasorum  lymphaticorum  muneris  in  absorbendo 
cl.  Mascagny  , Hunter,  tributi  maximam  partem  abstulerunt.  In  liydrocclis. 
productione,  testium  funiculi  vasorum  varices  quanti  praestent,  non  est 
quod  recusemus ; quam  cl.  Ruysch  explicaverat  causam  patefaciunt  et 
quae  observavit  familiaris  noster  doctor  Bouillaud,  qui  oedematis  artuum 
partialis  historiam  illustrans , hanc  morbosam  dispositionem  et  venarum 
interclusionem  plus  minusve  omnino  absolutam  in  consensum  venire 
constanter  reperiit  : aliam  hydroceles  causam  cl.  Morgagni  proximam  in 
medium  affert ; hydatidarum  iu  tunica  vaginali  et  in  testiculo  inserta- 
rum rupturam ; sed  illud  rarius  contingere  debet.  Quod  hydatidarum 
vestigia  esse  contendit  cl.  Morgagni  in  tunicas  vaginales  absque  lcesione, 
ethydrocele  expertes,  aliquando  reperitur,  ut  anno  178 2,  notavit  Yaux. 

Quidquid  de  causis  hydroceles  essentialibus  notum  est,  sin  minus 
quod  suspicitur,  exposuimus;  nunc  de  causis  hydrocelen  determinanti- 
bus dicendum. 

Hydrocele  persaepe  nulla  eventu  pra:cessa  accidit;  attamen  in  plurimis 
dolore  quodam  et  tumefactione  testiculi  nuntiata  sese  ostendit.  Percussio, 
pressio  scroti  testiculorumve  hanc  laesionem  haud  infrequenter  determi- 
nant. Cl.  pr.  Richerand  narrat  quemdam  equitationi  parum  assuetum,  post- 
quam vigin li  quinque  leucas  peragravisset  in  equo  gradu  succussore 
ferreo  admodum  insidentem,  ab  hydrocele  invasum  fuisse. 

Cl.  Stoll  et  Franck  herpetis  repulsionem  rheumatismumque  errantem 
hydrocelen  producere  opinantur.  Yogel  pressionem  bracherii  inter  hujus 
affectionis  causas  refert;  primoque  aspectu  quae  de  Aenarum  funiculi  im- 
pedimento diximus,  in  hujus  facti  consequentiam  venire  promittunt.  Sed 
res  in  utroque  casu  non  ita  se  habet : arteriam  et  venas  aeque  comprimit 
bracherium  etsi  absorptioni  nocet,  exhalationem  quoque  minuit , et 
functiones  in  aequa  lance  ambo  remanent;  tantumque  abest,  ut  bra- 
cherium hydrocelen  gignere  posse  mihi  videatur,  ut  contra  spectata  mul- 
titudine et  numero  bracheriferorum  cum  exemplorum  ab  his  auctoribus 
refertorum  exiguitate,  in  quibus  hydrocele  simul  cum  herniis  bracherio 
contentis  reperta  est,  compressionem  hujus  instrumenti  hydroceli  oc- 
currere et  opitulari  contenderemus. 

iEtate , structura , corporisque  constitutione  admodum  distantes  hy- 
drocele afficiuntur.  Piaro  symptomatica  seu  organi  plus  minusve  remoti 
laesione  conflicta;  ila  ut  morbum  locale  ut  ita  dicam  teneri  debeat. 

Symptomata.  Ab  inferiori  parte  scroti  tumor  incipit,  in  altitudinem  in- 
crescit, tandem  ante  funiculum  spermaticum  ascendit,  et  ad  ostium  ca- 
nalis inguinis  pervenit.  Quamdiu  parum  liquidi  in  tunica  vaginali  adest, 
tumor  mollis  est;  et  fluctuationem  praebet , soliditatem  et  densitatem 
tumescendo  acquirit,  eo  ut  fluctuatio  difficile  aliquando  recognoscatur; 
rugae  scroti  tolluntur.  Linea  galiice  rapite  dicta  inflectitur  et  tumore  di- 
movetur; denique  cum  hydrocele  immensa  flt , eutenVpenis  invadit , et 
illud  organum  minimum,  atque  ad  functiones  inhabile  facit.  Tumor  pro 
volumine  levis  est,  commune  pellucidus;  et  ut  clarius  hoc  signum  ap- 
pareat, candela:  lumen  adversa  parte  collocetur.  Pelluciditas  hydrocclis 
ut  signum  proprium  certissimuinque  notatum  fuit;  attamen  abest  ali- 
quando, cum  tunicai,  exempli  gratia,  crassae,  vel  cartilaginosa)  sunt, 

cum  tumor  est  opacus  ; tunc  difficile  lumen  per  tumorem  videri  potest> 
Sed  addendum  est : si  pelluciditas  adsit , facillime  natura  morbi  agnos- 
cenda erit. 

Cum  hydrocele  ab  externa  causa  accessit , aut  dextrum  , aut  sinistrum 
latus  indifferenter  affligit , a latente  vero  frequentius  sinistrum  : ars  ana- 
tomica rationem  istius  differentias  demonstrat.  Moles  hydrocelis  varia, 
modo  pauca  liquidi  cochlearia , modo  tres  vel  quatuor  libras  continet. 
Commune  pro  antiquitate  morbi  crassae  hydroceles  , attamen  veteres  ali- 
quando minimae  reperiuntur.  Forma  tumoris  in  hydrocele  fere  semper 
eadem  est,  oblonga,  latior  interiore  parte.  Aliquando  contractio  circularis 
in  duas  partes  inaequales  hydrocelen  dividit,  latior  inferior  est;  Scarpa 
vidisse  narrat  contractionem  in  medio  tumoris  stantem , ita  ut  arenario 
•horologio  similis  esset;  aliquando  tuberculi  pellucidi  adsunt,  depressio- 
nibus opacis  intercedentibus;  in  quibusdam  casibus  evanuisse  subito  di- 
cuntur. Deformatio  a tractione  continua  istius  partis  suspensoris,  quae 
coxam  circumdat  et  sous-cuisse  gallice  dicitur;  vel  adhaesione  testiculi 
cum  aliqua  parte  tunicae  vaginalis  produci  potest.  Si  funiculus  testicularis 
brevis,  est  hydrocele  annuli  inguinalis  vicina. 

Quo  vetustior  est  morbus,  eo  crassior  tunica  vaginalis,  et  etiam  in  fibro- 
cartilagine, vel  in  osse  transformari  potest. 

Serositas  quae  in  hydrocele  continetur  a sero  sanguinis  parum  differt, 
solum  modo  minus  albuminis  in  illa  reperitur.  Yulgo  pellucida  et  le- 
viter flava  serositas,  cl.  pr.  Bover  ab  hydrocele  liquidum  violaceum 
extraxit.  Modo  in  tunica  humor  crassus  viscosus  melli  similis  , modo 
materies  alba  sicut  ovi  albumen  reperta  est.  Cl.  Beclard  et  cl.  J.  Clo- 
quet  viderunt  in  tunica  bristeolas  micantes.  Richter  osseas  concretiones 
se  vidisse  narrat  in  tunica  vaginali;  et  in  excerptis  scriptorum  germano- 
rum legimus  calculos  repertos  fuisse  in  humore  hydroceles. 

Testiculi  positionem  magni  est  pretii  cognoscere.  In  naturali  statu  , 
illud  organum  a tunica  vaginali  proxime  circumdatur.  In  hydrocele  contra 
facies  anterior,  margo,  summumque  liquido  madefaciuntur ; a posteriore 
margine,  tunicas  vaginali  haeret , ita  ut  in  interna  postica  et  superiori 
parte  tumoris  collocetur.  Attamen  positio  testiculi  non  semper  talis  est; 
in  pueris  in  infima  parte  extat ; ei  in  omnibus  aetatibus  vitae  adhaesiones 
testiculi  parti  cuidam  tunicae  naturalem  situm  mutant.  Testiculo  non 
semper  in  eodem  loco  stante,  chirurgus  studiose  illud  organum  requirat. 

Testiculus  ab  humore  madefactus  , mollis,  tumidus  pallidusque  est;  alias, 
sed  raro  quidem,  rupta  ejus  tunica  propria  vasa  ipsa  rumpuntur  et  sanguis 
cum  aqua  immiscetur. 

In  vetere  et  ampla  hydrocele  partes  funiculi  disgregantur  dimoventur- 
que,  ut  in  quibusdam  herniis  inguinalibus.  Arteria,  deferensque  canalis  ad 
unum  latus,  venae  ad  adversum  feruntur,  unde  videri  potest  quomodo 
punctio  sanguinem  in  tunicam  vaginalem  aliquando  effudit. 

Hydrocele  frequentissime  cum  varicocele  existit.  Diximus  primum  illo- 
rum morborum  a secundo  produci  posse.  Alii  morbi  cum  hydrocele 
existere  possunt; hi  sunt  hernia,  ingurgitatio  testiculi,  chronica  hydrocele 
funiculi , cystide  obducta  ; sacci  hernialis  hydrocele,  inguinalis  hernia  in 
senibus  saepe  hydrocelen  complicat.  Tunc  ambo  tumores  inter  se  occur- 
runt, alter  alterum  decussat,  et  praevenit.  Ante  herniam  vulgo  hydroceles 
reperitur;  raro  post  eam.  Pressione  in  abdomen  reducitur  hernia;  atta- 
men taxi  obsistere  potest  ; tunc  difficilior  fit  diagnosis.  Cl.  Dupuytren 
aliquando  herniam  per  rupturas  tunicae  vaginalis  erumpentem,  quin  etiam 
incarcerationem  herniae  hujusce  labiis  rupturae  provocatam  vidit. 

Hydrocele  funiculi  fenkystata  simul  cum  tunicae  vaginalis  testiculi  hy- 
drocele existere  valet;  secundam  insuper  prima  insidet,  coarctatione  qua- 
dam ab  illa  distincta : sed  hoc  signum  minime  certum  est.  Etenim  veram 
tunicae  vaginalis  hydrocelen  similem  coarctationem  reperiri  diximus.  Tu- 
moris terebratio  inferioris  nullam  superiori  modificationem  affert,  sarco- 
cele,  ut  plurimum,  ab  hydrocele  facile  distinguitur : lente  crescit  hydrocele, 
sarcocele  celeriter ; prior  absque  dolore  , indolescit  posterior  et  tractionibus 
sensu  molesta  est ; ad  annulum  usque  inguinis  hydrocele  pergit;  testi- 
culus in  squirrhum  degeneratus  quodam  ab  annulo  inguinis  intervallo 
separatur  quo  funiculum  comprehendere  licet. 

Hydrocele  levis  et  perlucida,  sarcocele  gravis  est  et  opaca.  Haec  signa 
plerumque  sufficiunt;  sed  interdum  durities  et  semi-cartilaginosa  trans- 
formatio tunica3  vaginalis  in  dubium  adducere  queunt ; hydrocele  dolorem 
provocare  potest , tandemque  sarcocele  simul  cum  hydrocele  adest  ali- 
quando , et  tunc  diagnosis  perdifficilis  redditur  ; quod  si  chirurgus  de  lae- 
sionis natura  fluctuat  incertus , consilio  cl.  pr.  Eoyer  obtemperare 
debet;  expectare  scilicet,  dum  tumor  signa  certiora  assumpserit;  et  si 
tempus  expectanti  effugit , terebellum  scalpello  praeponendum  defigere  ; 
si  hydrocele  adest , injectionem  perficit;  si  sarcocele  contra,  subito  cas- 

trat,  Hydrocele  morbus  vulgo  simplex  est  et  periculis  expers , sed  pondere 
torquet.  Tumoris  affrictus  in  crura  excoriationes  procreant,  cumque  am- 
plissima evadit  hydrocele  penis  functionibus  obstat;  tunc  operationi  in- 
dulgere  necesse  est.  Auctores  quasdam  historias  referunt , quibus  hydro- 
celes materiam  aliquando  resorptam  fuisse  comprobaretur;  vivisectiones 
recenter  instructae  spontaneam  hydrocelis  disparitionem  explanare  pos- 
sunt. Berlrandi  sequens  narrata,  liquidum  e tunica  vaginali  in  penis  cel- 
lularem textum  effudisse  patefacit.  « Yidimus , inquit  hic,  Parisiis, 
antiquam  hydrocelen  cujus  aqua  in  penis  cellulosam  telam  tota  praeter 
fluxerat : vir  nempe  plusquam  sexagenarius  et  antiqua  hydrocele  vera  labo- 
rans , inter  compotandum  , urinam  mittendi  stimulo  percussus  in  vicum 
refugit,  atque  inopinato  penem  enormiter  turgidum  reperit,  scrotum 
inane,  flaccidum,  ut,  quem  jamdiu  non  censerat , testem  palparet,  et 
digitis  comprehenderet ; penis  qui  jam  a multis  aiinis  tanquam  verruca 
vix  et  tumente  scroto  apparebat,  in  spithamae  longitudinem  pene  erat  pro- 
ductus , et  in  ingentem  crassitiem  evaserat.  Fotu , cataplasmatibus  et 
quiete  penis  detumuit  et  hydroceles  eadem  quae  antea  fuerat  rediit.  Ali- 
quando violentiae  in  scroto  subitam  disparitionem  hydroceles  produxerunt. 

Therapeutice.  Veteres  diversa  in  scroto  ad  hydrocelen  propellandam  me- 
dicamina applicabant , quod  recentiores  renov&runt.  Alumen  cum  vino  , 
cortex  quercus,  cataplasmata  emollientia  et  discutientia,  sal  ammoniacum, 
extractum  saturni , et  saepe  frustra  adhibuerunt  ; et  enim  morbus  cum 
jam  diu  invaluit , difficile  discutitur.  Sed  si  hydroceli  incipienti  haec  me- 
dicamenta adoperata  fuerunt,  curationem  ea  praebuisse  libenter  concedo. 
Quaedam  medicabiles  agendi  rationes  praesertim  in  hydroceles  incre- 
mentis perutiles  videntur.  Aceti  vaporatio  sanationes  produxisse  quidam 
contendunt;  et  si  ponderemus  quantum  commodi  vapores  isti  in  tu- 
moribus testiculi  tractandis  praestent , a blennorrhagia  vel  alia  causa 
productis,  hunc  effectum  salutiferum  magnopere  sustinemus.  Frigus, 
cujus  medicis,  de  inflammatione  recte  sentientibus,  opportunus  ad  mo- 
dum usus  in  hydrocelis  primordio  existimaretur , tamen  ob  proximita- 
tem testiculi  forte  non  est  adhibendum. 

Compressio.  Varicocelen  vel  saltem  venarum  dilatationem  hydroceli 
praeexistere  contendimus.  Diximus  et  probavimus  , ut  opinor,  hydrocelen 
a varicocele  frequentissime  produci,  impedimento  sanguini  in  spermaticis 
difficultatem  absorptioni  afferente  ; quod  si  verum  est,  cur  varicium  re- 

medium  praestantius,  compressio  , hydroceli  non  adhiberetur?  In  osse  pu- 
bis  instituenda  foret  compressio.  Sic  equidem , brevi  spatio  agente , ti- 
mendum est,  ne  majorem  venarum  dilatationem  praebeat.  At  vidimus 
hydrocelem  rarissime  cum  herniis  bracherio  sustentis  simul  existere;  ad 
id  explanandum  adjicimus,  bracherium  arteriam  et  venas  comprimere, 
unde  fit,  ut  exhalatio  et  absorptio  asque  minuentur,  et  in  aequilibrio  te- 
neantur. Venas  latius  premere  conabimur,  instrumentum  ad  hunc  finem 
excogitavimus ; illius  figuram  delineatam  in  medio  referam  ; a globulo 
bracherii  in  pube  premente  pendet;  totum  funiculum  et  tumorem  ipsum 
comprimit  ac  sustinet  (i).  Istud  machinamentum  quid  valeat  in  hydro- 
cele propugnanda  non  disjudico  , forsan  minimi  pretii  est ; quidquid  id 
est,  illud  propono  : statuat  experientia.  ( Fig.  i.) 

Dessicantia.  Adstringentia  et  emollientia  frequentissime  applicata  fue- 
runt in  scroto,  hydrocele  tumente;  sed  desiccantia  nunquam  adhibita 
fuisse  arbitror;  hydropem  genu  articulationis  iis  substantiis  nuper  cu- 
ravi , cujus  historiam  si  vacat  in  lucem  edere  licebit : morborum  similitudo 
eventum  omnino  consentaneum  sperare  posse  suadet.  Nemo  nescit  mu- 
riatem  calcis  aeris  liumiditatem  vehementer  attrahere;  aliis  verbis,  sal 
illud  deliquescentissimum  esse.  Sacculus  igitur  muriatis  calcis  repletus 
scroto  applicaretur,  et  panno  bombycino  gommato  circumdaretur,  ne 
aeris  liumiditatem  sal  absorbeat.  Transpiratio  in  illa  parte  celerior  augetur, 
et  statim  ut  sal  resolvitur,  alio  sacculo  subditur.  Interea  potus  diuretici 
et  praesertim  purgantia  aegro  darentur  ; etenim  constipatio  ad  hydrocelem 
provocandam  et  fovendam  magnopere  valet. 

Generis  diversi  apparatum  ad  hydropes  idiopathicas  curandas  inveni , 
quem  quibusdam  mutationibus  saevienti  hydroceli  aliquid  medelae  afferre 
posse  fiduciam  habeo.  Hic  apparatus  subligare  ex  panno  bombycino 
gommato  crura  et  lumbos  constringente,  ita  ut  aer  introduci  nequeat, 
in  regione  genitalium  largiore  formatus  est.  Canalis  etiam  panno  bomby- 
cino gommato  contextus,  laterali  parte  subligaris  apertus,  canali 
metallico  terminatur;  in  quo  viva  lucerna  collocata  aerem  ex  interiore 
apparatus  attrahit.  Renovatus  aer  in  subligare  alio  canali  cui  infundi- 
bulum calcis  vivae  , vel  muriatis  calcis  repletum,  adjicitur,  pervenit : illius 
apparatus  ope  (2),  partes  genitales  aeri  curenti  siccatoque  continuo  expo- 

(1)  Compressio  absorptionem  foret. 

(a)  Per  noctem,  et  aegro  dormiente  adhiberetur. 


nuntur  (illius  figuram  delineavi.fig.  3*)  Si  fiduciam  liabemus  experimentis 
in  quibusdam  portionibus  cadaverum  institutis,  theoricis  ratiocinationibus 
et  omnibus  exemplis  quae  artes  ex  industria  natae  quotidie  nobis  offe- 
runt , in  optima  spe  ponere  illam  medendi  rationem  , et  hydrocelem 
sic  posse  dessicari,  credimus.  Sed  quid  de  illius  usu  in  homine  eveniet?... 

A ntiplilogistica.  Affirmavimus  inflammationem  fere  semper  hydrocelem 
producere  ; et  |enim  a clarissimis  chirurgis  notatum  est , testiculum  sem- 
per hydrocele  incipiente  dolorosum  esse;  igitur  hirudinum  applicationes, 
in  trajectu  funiculi  spermatici , in  principio  morbi  optimas  esse  opina- 
mur. (Quid  de  venae  sectione  dorsalis  penis  excogitandum  est?) 

Galvaiiismtis  cum  acupuntura. Cum  ex  aqua  et  albumine  constet  serositas 
in  tunica  vaginali  inclusa;  nobis  videtur,  non  sine  quadam  spe  curationis 
posse  tentari  acupuncturcc  simul  et  galvanismi  applicationem  , qua  ex 
coagulatione  albuminis  et  aquae  resolutione  in  oxigenium  et  hydrogenium 
absorptio  facilior  evaderet.  Imo  ex  physiologicis  experimentis  credere 
fas  est  mihi  absorptionem  aut  exhalationem  augeri  posse,  mutata  solum 
directione  qua  curritfluidum  galvanicum  (i). 

His  variis  agendi  rationibus  hydroceles  aliquando  sanari  potest,  vel 
saltem  sanari  debet.  Sed  si  omnia  frustra  usurpantur,  tunc  operationi 
confugiendum  est. 

Operationes  in  hydrocele  usitatae  palliativae  vel  curativae  dicuntur. 

Operatio  palliativa  ea  est  punctio  tunicae  vaginalis  ad  liquidum  extra- 
hendum; sed  mox  liquido  saepius  iterum  repletur,  et  operatio  renovanda. 
Punctio  adhibenda  est , cum  aeger  senex  et  debilis  , cum  humoris  collectio 
alio  morbo  secedente  formatur,  cum  apparet  testiculus  scirrhos us.  Punctio 
modo  terebello,  modo  lanceola  exequitur  ; si  exigua  hydroceles,  lanceola 
praeponenda  est:  quippe  lanceola  sine  conatu  penetrante,  chirurgus  ins- 
trumentum ad  arbitrium  dirigit,  tesliculumque  laedere  non  timet.  Attamen, 
si  lanceola  operatio  perficitur,  arduum  est  lanceolae  fistulam  subsistere  ad 
humorem  evacuandum.  Itac/ue  lanceolam  vagina  complanata  indutam  et 
terebclli.  similem  objiciam.  (Ad  figuram  quartam  confuge).  dEgro  stante  pe- 
dibus, sedente  vel  recumbente,  chirurgus  sinistra  manu  tumorem  apprehen- 

(1)  Vesicantia  in  tumore  applicata  aliquando  inflammationem  in  tunica  vaginali  et 
membranas  adhaesionem  producunt.  Cl.  pr.  Dupuytrcn  curationes  illa  agc-ndi  ratione  cum 
morbus  simplex  et  recens  esset,  obtinuit. 

dit , serositate  provecta,  et  testiculo  retento,  ne  instrumento  laedatur,  dextra 
terebellum  apprehendit,  digitum  indicatorem  in  canula  extendit, et  illud  infi- 
git in  anteriorem  et  inferiorem  partem  scroti;  si  agnoscitur  testiculum,  in 
ipso  loco  punctionis  perficiendae,  adesse , terebellum  in  alia  parte  infigendum 
est;  si  humor  per  incisuram  terebelli  fluit,  mucro  in  tunicam  pervenit, 
tunc  sinistra  manus  fistulam  continet,  dum  dextra  terebellum  extrahit. 
Quo  magis  fluit  humor,  eo  magis  fistula  altius  ferenda  est.  Exitus  humoris 
levi  pressione  fovetur.  Cum  serositas  omnino  effluxit,  tunc  fistula  extrahi 
debet , tegumentis  pollice  et  indicatore  sustentis  ; splenium  in  scroto  collo- 
catur, et  suspensore  sustinetur.  Vulgo  facilis  est  punctionis  operatio;  at- 
tamen accidentia  quaedam  producere  potest.  Humor  in  textum  cellularem 
chirurgi  imprudentia  aliquando  sese  insinuat.  Sanguis  in  eumdem  textum 
sese  expandit,  vel  fluit  in  tunicam  vaginalem.  Diximus  quaenam  sit  causa 
illius  hemorrhagiae.  Aliquando  testiculus  ingurgitatione  tumidum  fit, 
scrotum  rubrum,  tensum,  dolorosum  est;  applicationes  antiplilogisticae 
requiruntur,  et  tunc  frequentissime  morbus  in  perpetuum  sanatur. 
Hoffmann  contra  narrat  tumorem  post  punctionem  subito  iterum  repletum 
fuisse.  Punctio  in  quibusdam  casibus  frequenter  renovanda  : in  Van-Swieten 
legimus  puncturam  per  viginti  annos  singulis  tribus  mensibus  repetitam 
fuisse. 

Ad  producendam  radicalem  sanationem,  nccesse  est  humore  a tunica 
vaginali  extracto,  impedire  novam  liquidi  accumulationem.  Variae  agendi 
rationes  adhibitae  sunt;  scilicet  incisio,  excisio,  cauterisatio,  sctaceum , 
fistula,  penicillum  , candelula,  injectio. 

Incisione  nunc  parum  utuntur.  Cum  vera  morbi  natura  incerta  est,  cum 
tunica  vaginalis  cellulis  dividitur,  cumque  injectio  inutilis  est,  adhibetur. 
Tumor  ab  ima  parte  ad  superiorem  in  medio  incidendus;  humor  fluit  et 
testiculus  se  ostendit.  Tunicae  vaginalis  cavitas  carbaso  impletur,  suppu- 
ratio irritatione  producitur,  granulationes  apparent,  inter  se  congluti- 
nantur, cavitas  tunicae  vaginalis  evanescit  et  morbus  curatur.  Haec  opera- 
tio dolorosa,  raro  sanationem  producit : frequentissime,  hydroceles  reno- 
vatur. Cl.pr.  Boyer  difficillimum  esse  omnes  partes  tunicae  carbaso  implere 
■contendit.  Nunc  illa  operatio  omnino  relinquitur. 

Excisio  sic  perficitur : tegumenta  in  media  et  anteriore  parte  tumoris 
inciduntur,  tumor,  postica  parte  excepta  dissecatur,  tunc  tunica  vaginali 
-aperta  serositas  effugit,  et  segmenta  illius  tunicae  forficibus  exciduntur; 

deinde  plaga  carbaso  impletur,  et  apparatus  solummodo  renovatur,  cum 
suppuratione  exsolvitur.  Haec  dissectio  tunicas  vaginalis  difficilis  est  et  do- 
lorosa ; ad  excisionem  faciliorem  et  breviorem  faciendam  cl.  pr.  Dupuy- 
tren  manu  scrotum  apprehendit,  tegumenta  retro  trahit,  cutem  sic  ten- 
sam incidit,  et  subito  tunica  vaginalis  humore  tumescens  per  plagam  sine 
dissectione  exit.  Tunc  illa  tunica  facile  incidenda  et  excidenda  est.  Post 
operationem  testiculus  valde  intumescit,  granulationes  undique  oriuntur, 
mox  testiculus  detumescit , plaga  minuitur,  deinde  paulatim  curatur,  et 
cicatrix  testiculo  adhaeret. 

Excisio  certior  est  incisione ; attamen  ista  operatio  dolorosa  plagam 
producit  ad  cujus  sanationem  mensis  unus  vel  plures  necessarii  sunt ; quae- 
quidem  non  semper  renovationem  morbi  impedit.  Illa  ratione  injectio 
praeponenda,  sed  in  quibusdam  casibus  excisionem  solam  adhibendam 
esse  dicitur : etenim  cum  in  operatione  punctionis  sanguis  in  tunicam 
vaginalem  sese  effundit,  cum  tunica  squirrhosa  vel  cartilaginosa  est,  tunc 
excisio  perlici  debet.  Hacce  operatione  antiqui  utebantur,  et  in  libro  Celsi 
legimus  : « Si  scrotum,  et  sub  hoc  protinus  vitium  est,  nihil  aliud 
» quam  humor  est  effundendus  abscindendaeque  membranae  sunt;  deinde 
»eluendum  id  ex  aqua,  quae  vel  salem  adjectum  vel  nitrum  habeat  : si  sub 
» media  imave  tunica  , totae  hae  extra  scrotum  collocandae  excidendaeque 
» sunt. » 

Penicillo  in  tunicam  vaginalem  introducto,  quidam  antiqui  hydrocelem. 
sanare  sperabant , sed  falsis  opinionibus  naturae  morbi  haec  agendi  ratia 
instituta  fuerat,  et  nunc  in  oblivione  relinquitur. 

Pro  penicillo  Monro  fistulam  terebelli  in  tunica  relinquebat , et  illam 
circumagitabat , ut  inflammatio  et  adhaesio  tunicae  produceretur ; sed, 
frustra  frequentissime.  Cl.  Larrey  fistulam  argenti  ulcerationem  testi- 
culi producere  opinatus  , fistulam  bombycinam  succo  lieveae  guianensis 
indutam  adhibuit;  sed  dicitur  inflammationem  inaequaliter  oriri  et  adliae* 
sionem  tunicae  non  produci. 

In  setacei  operatione  acu  xilina  trahente,  tumor  transfigitur;  illud 
ellychnium  primo  testiculo,  tunicae  vaginali  et  marginibus  incisionum 
haeret;  sed  cum  adest  suppuratio,  facile  movendum  est.  Cl.  Franco  acu  ca- 
lore rubefacta  utebatur.  Pott , apparatum  inutile  complicatum  ad  illam 
operationem  faciendam  excogitavit.  Setaceum  dolorosum  et  frequenter 
inutile,  nunc  inusitatum  est. 


i3 


Cauterisatio  longo  tempore  ad  liydrocelem  curandam  usitata , et  no- 
vissime solummodo  reprobata  , ut  dicam  perficitur.  Terebellum  in  tumore 
infigitur.  Si  tumor  immensus  evadit,  humor  extrahitur;  deinde  chi- 
rurgus expectat  dum  liquidi  nova  congeries  in  tunicam  redeat;  tunc 
potassae  causticae  fragmentum  in  anteriori  parte  scroti  applicat , ut  in 
cauterii  operatione.  Potassa  texturam  tegumentorum  destruit  et  tunicam 
vaginalem  attingit,  post  vigesimam  horam  apparatus  extollitur,  et  eschara 
nigra  videtur.  Mox  testiculus  scrotumque  tumescunt.  Circulus  ruber  in- 
flammatione delineatus  exoritur,  et  duodecimo  die,  a suppuratione  eschara 
evellitur;  tunc  in  infima  parte  macula  nigra  in  tunica  vaginali  apparet, 
modo  scalpello,  modo  sponte,  sua  aperta  tunica  humor  evadit, testiculus 
cum  tunica  conglutinatur  , et  cicatrice  perfecta  hydroceles  sanatur. 
iEgris  timidis  haec  operatio  frequenter  praeponenda  foret , si  certum  esset 
eventum  , sed  contra  hydrops  saepius  redit. 

Ustione  Arabi  praesertim  utebantur.  Albucasis  cauterio  cutellare  scro- 
tum urebat,  nunc  Indis  familiaris  est  ustio.  Quid  diximus  de  causticis,  de 
ustione  dici  aeque  potest. 

De  injectione.  Pluribus  chirurgis  gloria  illius  operationis  inventae  adju- 
dicata est.  A quibusdam  Levret  dicitur  primus  illam  proposuisse;  ab  aliis 
Lambert  Massiliensis,  a Monro,  quidam  chirurgus  exercitus,  Monro,  ut 
se  ipse  nominatus  unicuique  suum  tribuere  nunc  desideratur;  deest 
tempus  ad  veritatem  illustrandam. 

Cl.  Levret  solutionem  potassae,  Lambert  solutionem  deuto-hydrocloruri 
liydrargiri,  calcum;  Monro  spiritum  vini  in  tunicam  injiciebant.  Sanationes 
obtinuerunt , sed  inflammationes  acutissimas  et  non  sine  periculo  evenire 
contingebat.  Postea  vinum  adhibitum  fuit;  et  nunc  vinosae  injectiones 
omnibus  aliis  agendi  rationibus  jure  anteponuntur.  Punctio,  ut  diximus 
perficitur  , sed  terebellum  altius  fertur  in  tumore.  Dum  fluit  humor  scro- 
tum tunicaeque  contrahuntur;  fistula  illam  contractionem  sequi  debet,  ne 
tunica  evadat.  Cum  liquidum  omnino  emissum  fuit,  adjutor  tubulum 
clysteris  vino  repleti  in  eanulam  terebelli  introducit,  et  liquorem  in  tuni- 


cam vaginalem  injicit ; deinde  clysterem  vacuum  extollit.  Chirurgus  digito 
orificio  fistulae  collocato  vinum  continet , et  horae  sexagesima  parte  quater 
elapsa,  effundere  sinit : injectio  bis  repetenda.  Dolor  acutus  secundum  lon- 
gitudinem funiculi  in  abdomine  et  in  lumborum  regione  sentitur  ; si  dolor 
abesset,  tertia  injectio  fervidiore  vino  iteraretur,  diuque  relinqueretur. 


H 

Tandem  liquido  effuso  tubulum  clysteris  iterum  in  fistulam  terebelli  intro- 
ducitur, embolus  retro  leniter  trahitur,  ut  vacuum  fiat  in  tunica,  et  ultima 
guttula  extrahatur.  Yinum  fluit  e tunica  vaginali , serositate  non  effluxa, 
aut  in  operationis  momento  per  vasorum  parietes  exhalata  , turbidum. 

Maximi  momenti  est,  ut  chirurgus  ipse  fistulam  terebelli  quam  altissime 
teneat,  dum  injectio  perficitur  ; nam,  si  e tunica  vaginali  evaserit,  in  areo- 
las textus  cellularis  scroti  vinum  injectum  inflammationem  periculosissi- 
mam , vel  etiam  lethiferam  produceret ; varia  exempla  gravis  istius  caisus 
iri  libris  reperiuntur.  Cl.  Boyer  duo  inter  selecta  enarrat. 

Extracta  serositate,  splenia  vino  imbuta  applicantur  per  aliquot  dies; 
cum  scrotum,  quantum  satis  est  intumuit,  cataplasmata  vino  substituuntur; 
denique  quando  evanuit  inflammatio,  testiculo  tamen  adhuc  tumescente, 
discutientia  adhibere  necesse  est. 

Optandus  operationis  exitus  sic  annuntiatur  : postera  die,  tumefactio, 
effusione  serositatis  facile  concrescentis  in  tunicae  vaginalis  cavitatem  , et 
ingurgitatione  aliarum  tunicarum  textusque  cellularis  producta,  apparet; 
usque  ad  quintum  vel  sextum  diem  crescit , postea  minuitur,  et  paulatim 
omnino  evanescit.  Si  tardius  tumescit  scrotum  , spleniis  vino  imbutis 
insistendum  est. Si  injectio  inutilis  est  aliquando,  immaturae  emollientium 
applicationi  causa  frequentissime  tribuenda  est. 

Cum  hydroceles  vetus,  cum  tunica  crassa  indurataque  difficiliter  in  se 
ipsam  revertit,  injectio  non  convenire  dicitur.  Attamen  in  tali  tunica  in- 
flammatio adhaesiva  possibilis;  ergo  injectio  perficienda  est;  vinum  tantum 
fervidior  erit,  et  longiore  tempore  in  tunica  remanebit.  Chirurgi  censerunt 
punctionem  primum  adhibendam , ej  injectioni  solummodo  indulgen- 
dum , cum  hydroceles  renovatur ; tunicis  jam  retractis  adhaesionem 
faciliorem  esse  opinantes:  Illud  consilium , cum  tunica  vaginalis  induratur, 
sapientissimum  videtur.  Si  testiculus  ingurgitatione  chronica  tumescit, 
nonnulli  injectionem  non  perficiendam  esse  crediderunt,  inconsulte.  In- 
gurgitationes illae  vinosa  injectione  stimulatae  frequentissime  discutiuntur; 
quod  inflammationis  naturam  non  semper  eamdem  esse  probat.  Aliquot 
vini  cochlearia  cl.  Beclard  in  tunicam  introducebat,  scrotum  deinde  pre- 
mebat , ut  liquidum  omnes  tunicae  testiculique  partes  attingeret ; sana- 
tiones sic  obtinuisse  dicitur. 

Ad  injectionem  cl.  James  Earle  lagenam  succo  heveae  guianensis  con- 
fectam adhibebat,  tubula  valvulae  munita;  ita  chirurgus  absque  ad- 

jutore  ipse  vinum  injiciebat.  Aer  in  tunicam  vaginalem  a Schreger 
injectus  hydrocclem  curavit  : novissime  hanc  operationem  doctor  Gimel 
rursus  experimentavit.  Attamen  leviorem  irritationem  aer  producere 
debet;  etenim  in  incisionis  pperatione,  ad  contactum  tunicae,  testiculique 
pervenit , adhaesione  quidem  et  curatione  raro  incisio  prosequitur.  Va- 
pores irritantes,  ut  nicotianae  tabaci,  aceti,  chlori  praesertim  fumiga- 
tiones anteponendas  esse  opinor. 

Nunc  quid  in  tunica  vaginali  post  injectionem  evenit , quid,  sanatione 
perfecta  in  illa  tunica  reperiatur.  Injectiones  , aliasque  medendi  rationes 
adhaesionem  testiculi  tunicaeque  vaginalis  non  producere  cl.  Desault 
cogitabat;  inhalationis  naturam  mutari  tantummodo  credebat:  in  eam 
sententiam  cl.  Ramsdem  et  cl.  Ward  concurrunt.  Universe  nunc  chirurgi 
necessario  ad  hydrocelem  curandam  cavitatem  tunicae  obliterandam  esse 
putant.  Attamen  quid  evenit  in  tumore,  cum,  applicationibus  externis 
et  sine  operatione  hydrocele  sanatur?  et  si  tunc  resorptione  et  sine  adhaesione 
tunicae  vaginalis  humoris  collectio  discutitur,  et  aeger  sanatur;  cur  simile 
phaenomenon  post  operationem  videri  non  posset?  Sine  adhaesione  tunicae 
hydroceles  si  sanatur,  rarissime  quidem. 

Injectione  peracta  tunica  vaginalis,  vasis  sanguine  repletis,  rubes- 
cit, non  aequaliter  vero.  Exhalationem  sistere  statim  post  operationem 
nonnulli  inconsulte  dicunt;  serositatis  contra  transudatio  augetur.  Si  non 
satis  acutam  irriationem  liquor  produxit  , serositas  albmninosa  effundi- 
tur; hinc  et  illinc  rubor  magis  apparet,  et  puncta  alba  textum  subtilissimum, 
deinde  membranulas  tenuissimas  formantia  videntur.  Sed  illae  pseudo- 
membranae  non  in  omnibus  partibus  tunicae  vaginalis  oriuntur,  et  adhae- 
sione inter  testiculum  et  tunicam  partim  solummodo  facta,  hydroceles  post 
aliquod  tempus  vel  subito  renovatur;  si  subito,  pseudo-membranae  diluun- 
tur; si  contra  mensis  vel  plus  effugit , perstant : tunc  inaquaeliter  scrotum 
tumescit  constrictionibusque  tumor  frequenter  deformatur. 

Si  acutam  inflammationem  in  tunica  vaginali  produxit  injectio,  serositas 
copiose  exhalata  non  albumen  tantummodo,  ut  in  levi  inflammatione,  sed 
etiam  fibrinam  per  vasorum  parietes  tunc  sanguine  distensas  effusam  con- 
tinet (i).  Illa  serositas  albumino-fibrinosa  a cl.  Hunter  lympha  coagulabilis 

(i)  In  inflammationibus  constat,  in  sanguine  fibrinam  augeri,  quod  demonstrat  crustjae, 
quam  inflammatoriam,  aut  pleureticam  vocant,  formatio.  Nonne  credere  licet,  in  hacce 

nominata}  solida  fit;  primo  materia  mollis,  albida,  cellulosaque  videtur; 
mox  puncta  rubra  in  illa  apparent,  in  longitudinem  ut  striae  excrescunt; 
tandem  in  vera  canalicula  vasa  tunicae  osculantia  transformantur. 'Illa  vitae 
signa  aliquando  post  quindecimam  aut  vigesimam  horam  manifesta  sunt  ; 
et  cl.  Home  in  hora  vigesima  quarta  injectionem  in  vasapseudo-membranae 
pleurae  penetrantem  vidisse  narrat,  quod  attamen;  ut  cl.  amicus  Andral 
dicit,  non  semper  videtur.  Nam  experimentis  in  animalibus  factis  modo 
ad  nonam  decimam  horam  vasa  formata  erant , modo  post  plures  dies 
non  illa  reperire  possibile  erat. 

Sanguis  aliquando  e vasis  operatione  incisis  in  tunicam  vaginalem  ef- 
funditur et  lymphae  miscetur.  Si  copiose  fluxit , sanationem  impedire 
potest.  Illud  a Celso  notatum,  etenim  dicit:  «Ne  quid  concreti  san- 
sguinis  relinquatur.  Id  enim  et  in  pus  vertitur  et  inflammationem  movet 
«et  glutinari  prohibet.  » Saepius  sanguis  per  capillares  aperturas  parietum 
vasorum,  nunc  largiores,  cum  lympha  transudat,  et  lymphae  pseudo- 
membranaaque  subrubrum  vel  violaceum  colorem  inducit. 

Cum  tunica  vaginalis  ope  pseudo-membranae  undique  testiculo  haereat , 
effusionem  lymphaesistit,  etserositas  effusa  absorptione  extollitur,  facile  qui- 
dem, exhalatione  adhaerentibus  partibus  impedita. 

Paulatim  pseudo-membrana  in  tunicam  nervosam  omnino  transformata 
ab  illa  non  distingui  potest.  Numquam,  vel  saltem  rarissime  frenula  in  tunica 
vaginali , ut  in  pleura  reperiuntur.  Ab  immobilitate  tunicae  , a mobilitate 
continua  pulmonum  differentia  oritur. 

Scrotum,  aliaeque  tunicae  a quibus  dilatatio  passa  fuerat,  contrahuntur: 
partes  funiculi  disjunctae  prope  redeunt.  Cremasterii  musculi  fibrae  elon- 
gatae,  necnon  attenuatae  fiunt  breviores , musculus  reformatur  et  iterum 
testiculum  movere  potest  (i). 

compositione  sanguinis,  hanc  naturae  fuisse  metam,  ut  inflammationem  minus  no- 
cuam redderet,  scilicet  in  membranis  serosis,  adhaesionem  partium  provocando;  aut, in- 
volvendo corpora  extranea  in  parte»  intimas  obtrusa,  membrana  quadam  vivente,  quae 
molliorem  ejus  et  absque  dolore  contactum  efficeret,  ia  plagis  sufficiendo  materiam 
coagulabilem  quae  partes  divisas  protegere  ac  resarcire  queat.  Novas  vires  inde  acquirit 
ista  talis  qualis  opinio,  quod,  in  phlegmasiis  membranas  mucosas  occupantibus,  rarius  haec 
sanguinis  alteratio  reperiatur. 

(i)  A plicatione  in  zigzag  fibrarum  muscularum  contractio  non  pendet.  Qui  illam  pii— 
cationem  contractionem  producere  dixerunt,  effectum  tantummodo  pro  causa  habuere. 


x quibusdam  observationibus  dissectionibusque  credere  licet,  post 
plus  minusve  temporis  adhssiones  in  serosis  membranis  formatas  solvi  et 
absorberi , cavitatemque  pristinam  restitui  posse.  Quod  in  tunica  vaginali, 
.1  eveniret  aliquot  post  annos  nova  serositatis  effusio,  fieri  sineret. 

e tunica  vaginalis  testiculi  hydrocele  congenita.  A natura  tunica  va- 
g.nalts  abdominis  cavitate  secessa,  cum  illa  in  adultis  non  communicat 
n diebus  natalibus  e,us  orificium  obliteratum  et  in  funiculum  cellulare 
abit  . attamen  contingit  aliquando  ut  hasc  apertura  pervia  consistat 
une  seros, tatem  m tunica  vaginali  congestam  in  abdomine  confugere 

Ct’  V'Ce  rrS3^,Uam  »*•*■»»»  hydrocelem  congenitam  auctoX 
es, gnatam,  cl.  pr.  Boyer  reputat  et  frequentissime  hernias  per  hydrocelen, 
congenitam  habitas  fuisse  certare  non  dubitat.  Bracherium  per  annuum 
bienniumve  hunc  morbum  applicatum  commune  curat;  si  contra  in 
jeco  perficitur:  sic  cl.  Desault  hydrocelen,  congenitam  cum  hern  a ' 
lunctam  sanavi,:  cavendum  est  quin  liquor  in  abdomen  , ralla, 

Hydroceles  ab  mfiliratwne  humoris  nata.  Si  loquendo  de  ista  hydrocele  Ion 
gius  quam  quaestio  data  constituerat,  progredior,  unum  factum7 tantum  ex 
p anare  volo,  paucaque  dicam.  In  hydrocele  ab  infiltratione  nata  humor 
non  tunica  vaginali  colligitur,  sed  in  textu  cellulari  scroti  con„ne”r 
A clarissimis  chirurgis  dictum  est  infiltrationem  in  ambis  scroti  partibus 
semper  oriri,  et  non  posse  in  uno  latere  tantummodo  effundi,  qufa  facff 
communicatione  inter  duas  partes  scroti  existente , humor  ab  uno  latere 
alterum  transire  debet.  Hydroceles  scrotum  omnino  semper  invadat 
non  stupefaciendum ; causa  -potationi.  in  utroque  latere  age.fl  Znen 
. iltrat, onera  in  uno  tantum  latere  existere  posse  experimentum  sive  in 
a avere , sive  m vivente  instructum  probat.  Si  parva  fistula  sub  scroti  cute 
intioducta  aer  insufflatur,  uno  latere  tantum  scrotum  tumescit,  tumor 
1 ens  apparet,  usque  ad  ostium  canalis  inguinalis  ascendens,  et  hernia, 
scroti,  qu*  ,0  abdomen  non  reduci  potes,  similis,  i, a ut  chhurgn, 
attenderet  falleretur,  quod  ipse  vidi.  g S 


finis. 


TABULAE  EXPLICATIO. 


Figura  prima,  instrumentum  ad  compressionem  hydrocelis  instructum  ostendit. 

In  figura  secunda,  aliud  instrumentum  agendi  ratione  simile  videtur. 

In  figura  tertia,  apparatus  ad  hydrocelem  dessicandam  excogitatus. 

In  figura  quarta,  lanceola  vagina  induta  ad  punctionem  minimarum  liydrocelium 

perficiendam. 


